**Vprašanja in odgovori**

1. **Ali lahko en konzorcij pripravi prijavo za oba sklopa?**

**Odgovor:** Da, vendar pripravi in oddan dve prijavi, eno za sklop 1 (kompetence za trajnostni razvoj) in drugo za sklop 2 (kompetence finančne pismenosti)

1. **Ali se strokovnim delavcem lahko ponudi povečan obseg dela za delo na projektu?**

**Odgovor:** V projektu sodelujejo zaposleni oziroma zaposleni, razporejeni v deležu na naloge v projektu s pravno podlago (npr. aneks k pogodbi). Za ta del zaposleni dobi plačilo iz sredstev projekta. Iz vrednosti vseh stroškov dela se preračuna mesečni strošek, na katerega je vezan preračun pavšala v višini 40 %. Pavšal je namenjen vsem drugim stroškom izvajanje projekta in teh stroškov ni potrebno dokazovati.

1. **Ali v projektu lahko sodelujejo tudi vrtci / šole z enim oddelkom / skupino v posamezni stopnji?**

**Odgovor:** Da, saj lahko sodeluje z isto stopenjskimi skupinami / oddelki v konzorciju, z drugimi vrtci oziroma šolami, kjer oblikujejo možnost kolegialnega učenja na isti stopnji oziroma za isto starostno obdobje otrok ali mladih.

Celo zaželeno je, da sodelujejo tudi manjši vrtci oziroma šole.

1. **Kaj pomeni izbira prednostnih področij, ali v enem konzorciju izbrati vsa prednostna področja, ali le nekatera in tista preizkusiti in evalvirati poglobljeno?**

**Odgovor:** Namera je, da v konzorcijskem partnerstvu izberete za cilj, da obravnavate vsa prednostna področja, oziroma čim več njih. Lahko pa jih obravnavate v posameznih stopnjah vzgoje in izobraževanja smiselno in v kontekstu programa, kar pomeni, da lahko katerega od prednostnih področij pri posamezni starostni stopnji otrok / mladine izpustite in usmerite poudarke v druga prednostna področja.

1. **Ali lahko v projektu sodelujejo nevladne organizacije?**

Da, nevladne organizacije lahko sodelujejo, saj je namen razpisa zmanjšanje vrzeli med vzgojo in izobraževanjem, vsakdanjim življenjem in potrebami trga dela. Zato je pogoj v razpisu sodelovanje z vsaj dvema zunanjima deležnikoma, ki imajo vsaj 3 reference na navedenem področju. V vsakem posameznem sklopu so v prilogi 1 Specifikacije opredeljeni zunanji deležniki. V prijavi se poda pismo o nameri in priloži reference zunanjega deležnik.

1. **Ali izpolnjujemo pogoje za prijavo na javni razpis, če v konzorciju nimamo nobenega zavoda po 28.členu ZOFVI?**

Da izpolnjujete pogoje. V razpisu je pogoj za sestavo konzorcija vsaj ena izmed organizacij: javni visokošolski zavod, javni zavodi po 28. členu ZOFVI, javni raziskovalni zavodi (izmed navedenih je en partner zadolžen za evalvacijo). Torej vsaj ena izmed vseh teh organizacija mora biti partner v konzorciju.